Video: Kankerpasiëntjies “sing” oor hul dapperheidDie video volg onderaan die berig. Onkologie- en hematologiepasiënte by ‘n kinderhospitaal in Minnesota, Amerika, bewys in dié roerende musiekvideo hoe dapper hulle is. Personeellede en kinderpasiënte by die University of Minnesota Amplatz Children’s Hospital het hul eie weergawe van Sara Bareilles se treffer, “Brave”, opgeneem. “Kyk na dié video wanneer jy nodig het om te besef wat eintlik belangrik is,” het een van die gebruikers op YouTube in sy kommentaar geskryf. Bareilles het self op Twitter reageer: “Ek huil terwyl ek dié kyk. Dankie dat julle my inspireer, Amplatz Children’s Hospital.” Die liedjie is met vergunning van Bareilles gebruik.